Coba jelasin Sejarah dari Sekolah Kebangsaan Kompleks Gong Badak dalam bahasa melayu dong

Pada 16 Disember 1998 Tuan Haji Abdul Rahman bin Mohamed yang ketika itu sedang bertugas sebagai Guru Besar di Sekolah Kebangsaan Langkap, Setiu telah datang melapor diri di sekolah ini. Pada masa itu keadaan fizikal sekolah ini telah siap sepenuhnya. Cuma perabot dan kelengkapan lain masih belum tersedia. Kelengkapan tersebut dihantar ke sekolah secara berperingkat-peringkat.

Seterusnya pada 23 Disember 1998, Encik Samsudin bin Alias iaitu Pembantu Tadbir ( N9 ) datang melapor diri bersama Encik Saide bin Sidek sebagai Pembantu Am Rendah ( PAR ). Seterusnya diikuti pula pada 27 Disember 1998, Encik Besar bin Embong melapor diri sebagai Pengawal Keselamatan Sekolah dan akhirnya pada 30 Disember 1998 seramai 15 orang guru telah datang melapor diri untuk bertugas di sekolah ini.

Sekolah ini memulakan sesi persekolahannya pada 24 Januari 1999 dengan bilangan murid seramai 530 orang iaitu dari tahun 1 hingga 5. Sebelum kedatangan murid ke sekolah ini, guru-guru dan staf sokongan telah bergotong-royong membuat persiapan bilik darjah dan persiapan fizikal yang lain. Seterusnya pada 26 Januari 1999 satu Majlis Penyerahan Bangunan Sekolah diadakan di bilik mesyuarat sekolah dan dihadiri oleh Encik Abd. Hamid bin Abd. Rahman ( Jurutera Daerah ), Encik Mohd Najib dari JPN Terengganu, Tuan Haji Zaid bin Chik dari PPD Kuala Terengganu dan wakil-wakil JKR, JPN serta PPD turut hadir bersama.